OBSERVATIONES ZOOLOGICAE. 
46 
quum duobus annis ante, et forte minus remoto intervallo, si ex altitudine 
fluvii urbem transfluentis concludere licet , totum illud pratum , per aliquot 
saltem dies inundatum fuerit. 
Ao. 5 . (1797 Julio) in summo cacumine montis Odilianae prope ulmum 
colliculos observavi talpinos. Dubitans talpam in hoc usque fastigium per 
cautes tesquasque penetravisse , suspicatus sum , illius potius adeo desiderati 
dudumque frustra quaesiti muris (Scheermaus) esse opus. Quare praemium 
proposui. Sed ecce verissimae talpae allatae sunt. 
Vesperi versus finem Maji extra terram conspici asserunt hortulani. (Sae- 
pius extra terram currentes , cum sibilatu sese persequentes observavi. Ed.) 
Talpam scandere asseritur. Id etiam inde apparere mihi videtur, quod col- 
liculos ejus copiosos observaverim ex vallo urbis, dum excubias egi, ejectos 
in fortalitii genere quod dimidia luna vocatur , et aqua undique cingitur , aut 
saltem cum nulla planitie communicat , quo adeo adscendisse per muros ali- 
quantum inclinatos illam oportuit. Nam nemo sane illam istuc detulit. 
Talpas non plantis victitare illud mihi luculento argumento esse videtur, 
quod non in agris , sed pratis pascuisque ubi multa insecta subterranea de- 
gunt, vivat, et quod in pratis nulla unquam planta ab arrosa radice languere, 
nunquam gramen marcescere observetur. Nocet unice terram suffodiendo ; ne- 
que id multum est. Quid si potius tipularum , scarabaeorumque larvas de- 
struendo utilis sit? 
Flavescens mea talpa non sine exemplo est. (XV. Ed.') (Plures mihi allatae 
in Alsatia superiore. Ed.) 
SOREX CARINATUS. Nobis. 
ylbrocinereus , subtus albidus , incisoribus brunneis , mascula post ocu ■» 
los alba , cauda attenuata } subtus piloso - carinata. 
Sorex aquaticus Daubenton. An fodiens Pallasii ? Color apud Schreberum 
non respondet. 
Sorex Quazenhemio mihi missus Ao. 1778. nihil habet rubri, aut fulvi, 
sed dorso est nigro , subtus e cinerascente albet. Color ille albus ascendit in 
latera usque supra femora , sed color niger in femoribus anterioribus descendit 
in facie anteriore in pedes usque , in posterioribus femoribus descendit in 
facie posteriore. Color albidus non sensim in nigrum desinit , sed distincta 
linea uterque color discriminatur. Pede s anteriores nec nudi , nec ciliatis di- 
